Remedies And Wearing Gemstone For Evil-Eye
Jahan tak nazar lagnay kai tasawwur ka talluq hai: 1 ) Hum logon kai aik doosray par nafsiyati asrat ka mushahida kar saktay hain, isi sai nazar ka qayas bh kiya jata hai. 2 ) Phir Quran sai bh in nafsi asrat kai shawahid miltay hain aur Quran hamaray liya aik zariya-e-ilm hai, jaisa kai Quran 12:96 3 ) Teesra logon kai amumi mushahidat hain jo kai aik informal si ilmi riwayat ki haisiyat rakhtay hain. Yai sab awamil mil kar Nazar kai tasawwur ko mehaz superstition ya speculation nhi rehnay daitay, balkay ab yai tehqeeq aur ilm ka darwaza kholnay ki dawat daitay hain. Isi bina pai nazar lagnay kai tasawwur ko utha ka rad nhi kiya jaa sakta. Jahan tak nazar kai totkay hain un main bh yai tamam pehlu malhuz-e-khatir rehnay chaiyai, chahay woh koe bh tareeqa hoo, gemstone, ya mirch ka istemal etc. Agar un main yai tamam pehlu kisi na kisi darjay main mojud hain, toh unka istemal kiya ja sakta hai. Laikin agar koe bh pehlu mojud nhi hai, toh yai andha aiteqad hoga aur isi ko superstition kehtay hain aur is sai bachna chaiyai. Aur us sai agay barh kar is sab main kisi bh qisam ka shirkiya pehlu aajaye ag toh phir toh woh sarihan Haram hi hoga.
Auham shirk ki taraf lai janay ka pehla qadam hai, jis main kisi ghairullah ko nafay aur zar samjhnay ka amal shuru hota hai. Is kai baad woh waqt kai saath baqaida shirk ki surat ikhtiyar kar laita hai. Yai bh aik noiyat ka shirk hi hai, laikin marahil ibtida kai hotay hain is main.